Ragnar Hovland

Ragnar Hovland () er ein norsk forfattar, omsetjar og forlagskonsulent fødd i Bergen.
Han har gjeve ut over 40 bøker i ulike sjangrar, som dikt, romanar, sakprosa og dramatikk, med barn, ungdom og vaksne som målgruppe.
Hovland skriv på nynorsk. 
Forfattarskapen er prega av «stor fabuleringsevne» og «burlesk humor med absurdistisk tilsnitt».
Han har motteke ei rekkje prisar for forfattarskapen sin, og blei gjeven Aschehougprisen 2012 for sin «fantastiske forfatterskap».

Bakgrunn
Ragnar Hovland var fødd i Bergen og voks opp i Strandvik i Midthordland og Luster i Sogn. Far hans var prest.
Han er dotterson til Bjørgvin-bispen og bibelomsetjaren Ragnvald Indrebø.BlixBlog

Under gymnastida var Hovland i Stavanger. Han utdanna seg til cand.philol med engelsk, fransk og litteraturvitskap frå Universitetet i Bergen i perioden 1972–80, og arbeidde sidan som medredaktør i tidsskriftet TUN, før han var lektor på Husnes i Sunnhordland frå 1980 til 84. Han var sidan lærar ved Skrivekunstakademiet i Hordaland i perioden 1987–92, før han fekk base i Oslo.

Forfattarskap

Ragnar Hovland debuterte som forfattar i 1979 med romanen Alltid fleire dagar. 
Året etter gav han ut ei barnebok, Det får stå til.

I 1997 var Ragnar Hovland festspeldiktar ved Dei Nynorske Festspela. I mai 2008 var han festspeldiktar til Dei Litterære Festspela i Bergen.

Musikk
Ragnar Hovland er òg musikar. Han spelar keyboard og syng i bandet Dei nye kapellanane. Han har gjendikta Stephen Sondheims musikal Sweeney Todd til nynorsk.
Teksten til Odd Nordstoga sin kjende «Kveldssong for deg og meg» er henta frå Hovland si diktsamling Elefantmusikk.Øystein Espe Bae (2. august 2012): Nordstoga: Popmusikk er som slåttestev. Framtida

 Bibliografi 
Bøker

 2016 – Om noko skulle skje (Ungdomsbok, Samlaget)




I bøker - eit utval

I tidsskrift - eit utval
Lokalhistoriske artiklar Sogn og Fjordane

 Prisar og utmerkingar 
 Kultur- og vitenskapsdepartementets debutantpris 1980
 Noregs Mållags barnebokpris 1981
 Ein av tre vinnarar i Samlagets romankonkurranse 1985
 Førsteprisvinnar i Eides barnebokkonkurranse 1985 
 Noregs Mållags barnebokpris 1986 
 Målrockprisen 1987 saman med Atle Hansen
 Omsetjarpris frå KUD 1989
 Melsom-prisen 1990 
 Brageprisen 1992
 Noregs Mållags barnebokpris 1994
 Nynorsk litteraturpris 2001 for Ei vinterreise
 Kritikerprisen 2001
 Samlagsprisen 2002
 Sunnmørsprisen 2002 for Norske gleder.
 Ordknappen 2006 for Brevet
 Noregs Mållags barnebokpris 2006 
 Kritikarprisen for barne- og ungdomslitteratur for Fredlaus 2006
 Doblougprisen 2008
 Bastianprisen for omsetjing av Roald Dahl: Georgs magiske medisin 2008.
 Aschehougprisen 2012

 Referansar 

 Bakgrunnsstoff 
 Ragnar Hovland ved NRK TV
 Tekstar om Ragnar Hovland ved NRK.no
 Utgjevingar av Ragnar Hovland i Oria.no

Om Ragnar Hovland i Lokalhistoriske artiklar Sogn og Fjordane

Kategori:Folk frå Bergen
Kategori:Forfattarar frå Hordaland
Kategori:Norske essayistar
Kategori:Norske romanforfattarar
Kategori:Norske sakprosaforfattarar
Kategori:Norske dramatikarar
Kategori:Norske lyrikarar
Kategori:Norske barnebokforfattarar
Kategori:Norske skjønnlitterære debutantar i 1979
Kategori:Nynorskforfattarar
Kategori:Vinnarar av Aschehougprisen
Kategori:Vinnarar av Brageprisen
Kategori:Vinnarar av Kritikerprisen
Kategori:Vinnarar av Doblougprisen
Kategori:Vinnarar av Melsom-prisen
Kategori:Vinnarar av Nynorsk barnelitteraturpris
Kategori:Vinnarar av Nynorsk litteraturpris
Kategori:Vinnarar av Samlagsprisen
Kategori:Forfattarar frå Luster
Kategori:Utvalde artiklar 2017
Kategori:Vinnarar av Bastianprisen